Ekonomski fakultet u Sarajevu, ul. Trg oslobođenja – Alija Izetbegović br. 1, 71000 Sarajevo, IDB: 4200735430002, koga zastupa dekanesa Fakulteta, prof. dr. Jasmina Selimović (u daljem tekstu: Ugovorni organ)

i

Advokatsko društvo Pizović d.o.o. Sarajevo, ul. Branilaca Sarajeva br. 9, 71000 Sarajevo, IDB: 4202531180000, koje zastupa direktor, Senad Pizović (u daljem tekstu: Dobavljač),

nakon provedene procedure javne nabavke usluga putem direktnog postupka i Odluke o izboru najpovoljnijeg ponuđača br. 01-3-1407-U-17-6/21 od 01. 04. 2021. godine, dana 06. 04. 2021. godine, zaključili su

**UGOVOR**

**o pružanju usluga**

**I PREDMET UGOVORA**

**Član 1.**

Predmet ovog ugovora je pružanje advokatskih usluga prema potrebama ugovornog organa, a prema zahtjevu za dostavljanje ponude br. 01-3-1407-U-17-3/21 od 26. 03. 2021. godine i ponude ponuđača od 29. 03. 2021. godine.

**Član 2.**

Ugovorne strane su saglasne da će dobavljač u periodu od dana potpisivanja ugovora do 31. 12. 2021. godine prema potrebama ugovornog organa pružati slijedeće usluge:

* sastavljanje podnesaka i isprava;
* pružanje pravne pomoći – savjetovanje na području radnog prava;
* davanje usluge vezane za nekretnine;
* poduzimanje pravnih radnji u pravnim predmetima pred sudovima i državnim organima, te
* pružanje drugih oblika pravnih pomoći.

**Član 3.**

Za poslove iz prethodnog člana ovog Ugovora, dobavljač se stavlja na raspolaganje ugovornom organu u prostorijama ugovonog organa prema potrebama, uz prethodnu najavu.

**Član 4.**

Dobavljač se obavezuje da će advokatske usluge navedene u članu 1. i 2. ovog Ugovora, preduzimati sa posebnom pažnjom i potrebnim znanjem, savjesno i odgovorno, poštujući pravila svoje profesije, te se maksialno zalagati za interes ugovornog organa.

Dobavljač se obavezuje da će o svim preduzetim radnjama redovno sačinjavati pismeni izvještaj i dostavljati ugovornom organu, a po potrebi informisati i usmenim putem.

**II CIJENA I NAČIN PLAĆANJA**

**Član 5.**

Ukupna vrijednost predmetnog ugovora iznosi 5.950,00 KM (slovima: pethiljadadevetstotinapedeset KM), bez PDV-a, odnosno 6.961,50 KM (slovima: šesthiljadadevetstotinašezdesetjedna i 50/100 KM) sa uračunatim PDV-om.

U cijenu iz stava 1. ovog člana su uključeni svi troškovi koji mogu proisteći za realizaciju predmetnog ugovora.

Isplata će se vršiti na račun dobavljača u roku od 15 (petnaest) dana od dana ispostavljenog izvještaja o pruženim uslugama i uredno ovjerene i dostavljene fakture od strane dobavljača.

**Član 6.**

O eventualnim nedostacima i količini i kvalitetu predmetne nabavke, dobavljač će ugovorni organ izvijestiti odmah, a najkasnije u roku od 12 sati od momenta uočenog nedostatka u izvršenju.

**III STUPANJE NA SNAGU I RJEŠAVANJE SPOROVA**

**Član 7.**

Ovaj Ugovor stupa na snagu danom obostranog potpisivanja od strane ovlaštenih lica ugovornih strana, a zaključuje se do 31. 12. 2021. godine.

**Član 8.**

Svaka ugovorna strana može pokrenuti postupak raskida Ugovora ako druga strane ne izvršava ugovorene obaveze, uz otkazni rok od 15 dana.

**Član 9.**

Eventualno nastale sporove pri realizaciji ovog Ugovora, ugovorne strane će rješavati mirnim putem, u protivnom ugovara se nadležnost suda opće stvarne nadležnosti u Saraevu.

**OSTALE ODREDBE**

**Član 10.**

Dobavljač nema pravo da u svrhu izvršenja ovog Ugovora zapošljava fizičke ili pravne osobe koje su bile uključene u pripremi nabavke ili su bile u svojstvu članova Komisije za javne nabavke najmanje šest mjeseci po stupanju na snagu istog.

**Član 11.**

Za sve što nije regulisano ovim Ugovorom, primjenjivat će se odredbe propisa o obligacionim odnosima u Bosni i Hercegovini.

**Član 12.**

Punovažne i obavezujuće su samo one izmjene i dopune ovog Ugovora koje su ugovorne strane sačinile sporazumno i u pisanoj formi.

**Član 13.**

Ovaj Ugovor sačinjen je u 4 (četiri) istovjetna primjerka, od kojih svaka ugovorna strana zadržava po 2 (dva) primjerka.

 DOBAVLJAČ: UGOVORNI ORGAN

ADVOKATSKO DRUŠTVO PIZOVIĆ D.O.O. Ekonomski fakultet u Sarajevu

 DIREKTOR DEKANESA

 Senad Pizović Prof. dr. Jasmina Selimović

Broj: \_\_\_\_\_\_\_\_\_\_\_\_/21 Broj: 01-3-1407-U-17-8/21